**CONTRACT PRESTĂRI SERVICII**

**Nr. ........... /.................**

1. **Preambul**

**Părţile**

În temeiul Legii nr.98/2016 privind achizițiile publice și a Hotărîrii de Guvern nr. 395/2016 pentru aprobarea Normelor metodolgice de aplicare a prevederilor referitoare la atribuirea contractului de achiziţie publică/acordului-cadru s-a încheiat prezentul contract de prestări de servicii.

Între:

**DIRECȚIA GENERALĂ DE ASISTENȚĂ SOCIALĂ ȘI PROTECȚIA COPILULUI IALOMIȚA** cu sediul în municipiul Slobozia, str.Constantin Dobrogeanu Gherea, nr.1, jud. Ialomiţa, telefon nr. +40 243.231088, fax nr +40243.233.407; cod fiscal 960462, cod IBAN RO94TREZ24A680400710300X, deschis la Trezoreria Slobozia, cod poştal 920032, e-mail: office@dpcialomita.ro, reprezentată prinDirector General-Paul Marcu și Director Economic-Lucreția Buda, în calitate de **ACHIZITOR,** pe de o parte,

și

.............................................................., cu sediul in ..............................................................................................., cod de înregistrare fiscală .............................., nr. de înmatriculare în Registrul Comertului ..................................................., cont .............................................................. deschis la Trezoreria ......................................................, reprezentată legal prin administrator ....................................., în calitate de **PRESTATOR**, pe de altă parte.

1. **Definiţii**

În prezentul contract următorii termeni vor fi interpretaţi astfel:

1. **contract** - prezentul contract şi toate anexele sale;
2. **achizitor şi prestator** - părţile contractante, aşa cum sunt acestea numite în prezentul contract;
3. **preţul contractului** - preţul plătibil prestatorului de către Achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
4. **servicii** - activităţile a căror prestare face obiectul contractului;
5. **forţa majoră** - (art.1351 Cod Civil, alin.2) Forţa majoră este orice eveniment extern, imprevizibil, absolut invincibil şi inevitabil;
6. **termeni de referință** - specificațiile prin care se descriu cordonatele contractului de servicii;
7. **informații și documente de bază** - acele informații și documente stabilite de prestator, absolute necesare în îndeplinirea integral, corespunzătoare și la timp a tuturor obligațiilor asumate prin contract. Exemplu de documente de bază: act înființare, certificate înregistrare, avize, acorduri, autorizații, raportări contabile, oferte furnizori, contracte de aprovizionare și desfacere, studii suport, extrase de cont, facturi, contracte de achiziții, procese verbale;
8. **operator de program** - Ministerul Dezvoltării Regionale și Administrației Publice-Autoritatea de Management POR;
9. **contract de finanțare** - contractul încheiat între Ministerul Dezvoltării Regionale Administrației Publice - Autoritatea de Management, Agentia pentru Dezvoltare Regionala Sud Muntenia și Directia Generala de Asistenta Sociala si Protectia Copilului Ialomita;
10. **formular de ofertă** - actul juridic prin care operatorul economic îsi manifestă voinţa de a se angaja din punct de vedere juridic într-un contract de achiziţie publică;
11. **caiet de sarcini** – conţin în mod obligatoriu specificaţii tehnice. Specificaţiile tehnice reprezintă cerinţe, prescripţii, caracteristici de natură tehnică, ce permit fiecărei lucrări sau serviciu să fie descrisă în mod obiectiv astfel încât să corespundă necesităţii autorităţii contractante.Specificaţiile tehnice definesc, după caz si fără a se limita la cele ce urmează, caracteristici referitoare la nivelul calitativ, tehnic si de performanţă, cerinţe privind impactul asupra mediului înconjurator, siguranţa în exploatare, dimensiuni, terminologie, simboluri, teste si metode de testare, ambalare, etichetare, marcare si instrucţiuni de utilizare a produsului, tehnologii si metode de producţie, precum si sisteme de asigurare a calităţii si condiţii pentru certificarea conformităţii cu standarde relevante sau altele asemenea;
12. **act additional -** document ce modifica termenii şi condiţiile contractului de presări servicii.
13. **propunerea tehnică** – parte a ofertei elaborată pe baza cerinţelor din caietul de sarcini sau, după caz, din documentaţia descriptivă;
14. **propunerea financiară** - parte a ofertei ce cuprinde informaţiile cu privire la preţ, tarif, alte condiţii financiare si comerciale corespunzătoare satisfacerii cerinţelor solicitate prin documentaţia de atribuire;
15. **durata contractului** – limitele de timp în care contractul produce efecte juridice
16. **data încheierii contractului** - data ultimei semnături menționată în contract;
17. **obiectul contractului** - executarea și finalizarea serviciilor definite în caietul de sarcini;
18. **zi** - zi calendaristică; lună-lună calendaristică, an - 365 de zile.

**3. Interpretare**

**3.1.** - În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

**3.2.** - Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.

**4. Obiectul contractului**

**4.1.** Prestatorul se obligă să presteze servicii de dirigentie de santier pentru obiectivul de investitii

*”****Paşi spre viitor: 2 case de tip familial şi centru de zi pentru consiliere şi sprijin pentru copii şi părinţi”, cod SMIS 130618.***

**5. Preţul contractului**

**5.1.** Preţul total convenit pentru îndeplinirea contractului, plătibil prestatorului de către achizitor, conform ofertei financiare este de ............... lei, la care se adaugă TVA in valoare de ........lei..

**5.2.** Platile se vor face lunar, in baza facturilor emise de prestator.

Suma lunara cuvenita pentru serviciile prestate se va calcula astfel:

Splata = Vcs x k

**Unde:**

Splata = suma platii lunare

Vcs = valoarea contractului de servicii dirigentie

k = coeficient de proportionalitate (%)

k = Vspl / Vcl x 100

Vspl = Valoarea situatiilor de lucrari executate si acceptate la plata in luna pentru care se face plata

Vcl = Valoarea contractului de lucrari

* Facturile vor fi inscripţionate cu următoarele informaţii:

Proiect *”****Paşi spre viitor: 2 case de tip familial şi centru de zi pentru consiliere şi sprijin pentru copii şi părinţi”, cod SMIS 130618***

**5.3.** **Preţul este ferm pe toată perioada contractului şi nu se poate modifica.**

**6. Durata contractului**

**6.1.** Contractul de achiziție publică, având ca obiect servicii de dirigentie de santier pentru lucrarile de executie din cadrul proiectului *”****Paşi spre viitor: 2 case de tip familial şi centru de zi pentru consiliere şi sprijin pentru copii şi părinţi”, cod SMIS 130618,*** inträ in vigoare la data semnarii de catre ambele parti contractante si inceteaza sa produca efecte dupa incheierea procesului verbal de receptie finala a lucrarilor.

Executarea contractului începe după constituirea garanției de bună execuție, la data mentionata in ordinul de incepere a serviciilor.

**6.2.** Prelungirea termenelor de executie a lucrarilor de constructie va conduce la prelungirea contractului de servicii cu aceeasi perioada, fără a fi necesară intocmirea unui act aditional si fara modificarea pretului,

**6.3.** Prezentul contract încetează să producă efecte la data îndeplinirii tuturor obligațiilor de către ambele părți.

**7. Documentele contractului**

**7.1.** Documentele contractului sunt:

a) caietul de sarcini

b) propunerea tehnica

c) propunerea financiara

**8. Obligaţiile prestatorului**

**8.1.** Prestatorul se obliga sa presteze servicii de dirigentie de santier, in conformitate cu prevederile Ordinului nr.1.496 din 13 mai 2011(\*actualizat\*)pentru aprobarea Procedurii de autorizare a diriginţilor de şantier si la standardele si/sau performantele prezentate in caietul de sarcini, anexa la contract si sa respecte cerintele din acesta.

**8.2.** Prestatorul se obliga sa presteze serviciile in termenul stabilit la art. 6.1.

**8.3.** Prestatorul se obliga sa presteze Servicii de diriginte de santier pe toata perioada de executie si garantie tehnica a lucrarilor.

**8.4.** Prestatorul se obligă să despăgubească achizitorul împotriva oricăror:

- reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalatiile sau utilajele folosite pentru sau in legatura cu lucrarile achizitionate si

- daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din culpa achizitorului.

**8.5.** Despăgubirile precizate mai sus se datorează doar daca sunt produse din culpa prestatorului şi se referă doar la acest contract.

**8.6.** Prestatorul se va abține de la orice declarație publică privind derularea contractului fără aprobarea prealabilă a Achizitorului și de a se angaja în orice altă activitate care intră în conflict cu obligațiile sale față de Achizitor conform prezentului contract.

**8.7.** Prestatorul se obligă să respecte reglementările referitoare la condițiile de muncă și protecția muncii și după caz, standardele internaționale agreate cu privire la forța de muncă, convențiile cu privire la libertatea de asociere și negocierile colective, eliminarea muncii forțate și obligatorii, eliminarea discriminării în privința angajării și ocupării forței de muncă.

**8.8.** Prestatorul va respecta și se va supune tuturor legilor și reglementărilor în vigoare în România și se va asigura că și personalul său, salariat sau contractat de acesta, conducerea sa, subordonații acestuia și salariații din teritoriu vor respecta și se vor supune de asemenea acelorași legi și reglementări. Prestatorul va despăgubi achizitorul în cazul oricăror pretenții și acțiuni în justiție rezultate din orice încălcări ale prevederilor în vigoare de către Prestator, personalul său, salariat sau contractat de acesta, inclusiv conducerea sa, subordonații acestuia, precum și salariații din teritoriu.

**8.9.** Prestatorul va despăgubi, proteja și apăra pe cheltuiala sa Achizitorul, pe agenții și salariații acestuia, pentru și împotriva tuturor acțiunilor în justiție, revendicărilor, pierderilor și pagubelor rezultate din orice acțiune ori omisiune a Prestatorului și/sau a subcontractanților săi, personalului salariat ori contractat de acesta, inclusiv conducerea, în executarea Serviciilor, inclusiv împotriva oricărei încălcări a prevederilor legale sau a drepturilor terților, privind brevetele, mărcile comerciale ori alte forme de proprietate intelectuală precum dreptul de autor.

**8.10.** Prestatorul se obligă să asigure prezența zilnică pe parcursul executării lucrărilor și că va respecta prevederile caietului de sarcini anexă la contract.

**8.11**. Prestatorul are obligația de a presta Serviciile prevăzute în contract cu profesionalism, promptitudine, fidelitate, respectarea legalității și imparțialitate atât față de achizitor cât și față de Constructor, Furnizori și Proiectant.

**8.12.** Prestatorul prin activitatea de Diriginte de șantier pe care o prestează asigură Achizitorul, că Executantul căruia i-a fost atribuit contractul de execuție lucrări, își va îndeplini toate responsabilitățile asumate prin contract, va respecta prevederile legale, reglementările tehnice și caietele de sarcini.

**8.13.** Prestatorul va trebui să asiste Achizitorul în administrarea contractului de lucrări și să sprijine echipa de implementare a proiectului. Prestatorul trebuie să acționeze ca reprezentant al Achizitorului, în concordanță cu condițiile Contractului de finanțare și ale legislației specifice pentru execuția de lucrări.

**8.14.** Responsabilitățile Prestatorului sunt cele stabilite prin caietul de sarcini și prin legislația în vigoare.

**8.15.** (1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat.

(2) Prestatorul se obligă să supravegheze şi să răspundă pentru calitatea serviciilor prestate, să asigure resursele umane, materialele, echipamentele şi orice alte asemenea, fie de natură provizorie, fie definitivă, cerute de şi pentru contract.

**8.16.** Prestatorul este pe deplin responsabil pentru execuţia serviciilor înăuntrul termenelor stabilite prin prezentul contract. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

**8.17.** În exercitarea verificării realizării corecte a executării lucrărilor de construcţii, diriginţii de şantier au următoarele obligaţii şi răspunderi:

**8.17.1. În perioada de pregătire a investiţiei:**

-verifică existenţa autorizaţiei de construire, precum şi îndeplinirea condiţiilor legale cu privire la încadrarea în termenul de valabilitate;

-verifică concordanţa dintre prevederile autorizaţiei de construire, certificatului de urbanism, avizelor, acordurilor şi ale proiectului;

-studiază proiectul, caietele de sarcini, tehnologiile şi procedurile prevăzute pentru realizarea construcţiilor;

-verifică existenţa tuturor pieselor scrise şi desenate din proiect, inclusiv existenţa studiilor solicitate prin certificatul de urbanism sau prin avize şi concordanţa dintre prevederile acestora;

-verifică existenţa expertizei tehnice în cazul lucrărilor de intervenţii asupra construcţiilor;

-verifică respectarea reglementărilor cu privire la verificarea proiectelor de către verificatori de proiecte atestaţi şi însuşirea acestora de către expertul tehnic atestat, acolo unde este cazul;

-verifică dacă este precizată în proiect categoria de importanţă a construcţiei;

-verifică existenţa în proiect a programelor de faze determinante;

-verifică existenţa proiectului sau a procedurilor de urmărire specială a comportării în exploatare a construcţiilor, dacă aceasta va fi instituită;

-preiau amplasamentul şi reperele de nivelment şi le predau executantului, libere de orice sarcină;

-participă, împreună cu proiectantul şi cu executantul, la trasarea generală a construcţiei şi la stabilirea bornelor de reper;

-predau către executant terenul rezervat pentru organizarea de şantier;

-verifică existenţa "Planului calităţii" şi a procedurilor/instrucţiunilor tehnice pentru lucrarea respectivă;

-verifică existenţa anunţului de începere a lucrărilor la emitentul autorizaţiei şi la I.S.C.;

-verifică existenţa panoului de identificare a investiţiei, dacă acesta corespunde prevederilor legale şi dacă este amplasat la loc vizibil;

* + 1. **In perioada execuţiei lucrărilor:**

-urmăresc realizarea construcţiei în conformitate cu prevederile autorizaţiei de construire, ale proiectelor, caietelor de sarcini şi ale reglementărilor tehnice în vigoare;

-verifică existenţa documentelor de certificare a calităţii produselor pentru construcţii, respectiv corespondenţa calităţii acestora cu prevederile cuprinse în proiecte;

-interzic utilizarea produselor pentru construcţii fără certificate de conformitate, declaraţii de conformitate sau agrement tehnic;

-interzic utilizarea de procedee şi echipamente noi, neagrementate tehnic sau cu agremente tehnice la care avizul tehnic a expirat;

-verifică respectarea tehnologiilor de execuţie, aplicarea corectă a acestora în vederea asigurării nivelului calitativ prevăzut în documentaţia tehnică şi în reglementările tehnice;

-verifică respectarea "Planului calităţii", a procedurilor şi instrucţiunilor tehnice pentru lucrarea respectivă;

-interzic executarea de lucrări de către personal necalificat;

-participă la verificarea lucrărilor ajunse în faze determinante;

-efectuează verificările prevăzute în reglementările tehnice, semnează şi ştampilează documentele întocmite ca urmare a verificărilor, respectiv procese-verbale în faze determinante, procese-verbale de recepţie calitativă a lucrărilor ce devin ascunse etc.;

-asistă la prelevarea de probe de la locul de punere în operă;

-transmit către proiectant, prin intermediul investitorului, sesizările proprii sau ale participanţilor la realizarea construcţiei privind neconformităţile constatate pe parcursul execuţiei;

-informează operativ investitorul privind deficienţele calitative constatate, în vederea dispunerii de măsuri şi, după caz, propun oprirea lucrărilor;

-urmăresc respectarea de către executant a dispoziţiilor şi/sau a măsurilor dispuse de proiectant/de organele abilitate;

-verifică, în calitate de reprezentant al beneficiarului, respectarea prevederilor legale în cazul schimbării soluţiilor tehnice pe parcursul execuţiei lucrărilor;

-anunţă I.S.C. privind oprirea/sistarea executării lucrărilor de către investitor/beneficiar pentru o perioadă mai mare de timp, exceptând perioada de timp friguros, şi verifică punerea în siguranţă a construcţiei, conform proiectului;

-anunţă I.S.C. privind reluarea lucrărilor la investiţiile la care a fost oprită/sistată executarea lucrărilor de către investitor/benefici ar pentru o perioadă mai mare de timp, exceptând perioada de timp friguros;

-preiau documentele de la constructor şi proiectant şi completează cartea tehnică a construcţiei cu toate documentele prevăzute de reglementările legale;

-urmăresc dezafectarea lucrărilor de organizare de şantier şi predau terenul deţinătorului acestuia.

* + 1. **La recepţia lucrărilor:**

-asigură secretariatul comisiei de recepţie la terminarea lucrărilor şi întocmesc actele de recepţie; -urmăresc soluţionarea obiecţiilor cuprinse în anexele la procesul-verbal de recepţie la terminarea lucrărilor şi îndeplinirea recomandărilor comisiei de recepţie;

-predau către investitor actele de recepţie şi cartea tehnică a construcţiei după efectuarea recepţiei finale.

* 1. Dirigintele de santier are obligatia intocmirii rapoartelor de activitate:

**-Rapoartele lunare de progres**, ce vor fi inaintate in primele 10 zile ale lunii urmatoare si vor cuprinde activitatea de supraveghere a lucrarilor si descrierea adecvata a progresului lucrarilor, incluzand dificultatile previzibile si caile potrivite de rezolvare a acestora.

**-Raport de finalizare a lucrarilor, inaintea receptiei la terminarea lucrarilor, i**n cadrul caruia vor fi rezumate toate activitatile derulate in cadrul activitatii de supraveghere tehnica si verificare a executiei lucrarilor, precum si activitatile de intretinere/reparatii necesar a fi asigurate de catre Achizitor in perioada de garantie a lucrarilor .

**-Rapoarte intermediare in perioada de garantie / notificare a defectelor,** care se vor intocmi semestrial si vor prezenta modul de comportare a lucrarilor in perioada de garantie precum si defectiunile aparute si modul in care s-a efectuat remedierea acestora

**-Raportul final,** dupa perioada de garantie si pana la momentul emiterii Procesului Verbal de receptie finala, oferind o prezentare a modului de comportare a lucrarilor in perioada de garantie precum si defectiunile aparute si modul in care s-a efectuat remedierea acestora.

Toate rapoartele vor deveni proprietatea achizitorului.

* 1. Prezentele prevederi se completeaza cu cele ale caietului de sarcini.

**9. Obligaţiile achizitorului**

**9.1.** În conformitate cu prevederile Legii nr. 72 din 28 martie 2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante, achizitorul se obligă să plătească preţul serviciilor către prestator în termen de **30 zile** calendaristice de la data primirii facturii sau a oricărei alte cereri echivalente de plată după verificarea documentelor justificative.

**9.2.** Achizitorul va pune la dispoziție, la solicitarea scrisă a prestatorului, orice informații pe care le deține, pentru indeplinirea contractului.

**10. Sancţiuni pentru neîndeplinirea culpabilă a obligaţiilor**

**10.1.** Pentru nerespectarea obligaţiilor ce revin prestatorului, conform prezentului contract, achizitorul are dreptul de a calcula şi pretinde penalităţi de întârziere în procent de 0,10 % pe zi aplicat asupra valorii obligaţiilor neonorate la termenele stabilite, începând cu ziua imediat următoare termenului de scadenţă şi până în ziua stingerii obligaţiei, inclusiv.

**10.2.** Neefectuarea plăţilor facturilor la termenul precizat poate obliga achizitorul la plata unor penalităţi de întârziere în procent de 0,10% pe zi aplicat asupra valorii obligaţiilor neonorate la termenele stabilite, începând cu ziua imediat următoare termenului de scadenţă şi până în ziua stingerii obligaţiei, inclusiv.

**10.3.** Achizitorul este exonerat de plata penalizărilor de întârziere în cazul în care prestatorul nu respectă obligaţiile ce-i revin cu privire la depunerea, în timp util, a tuturor documentelor justificative aferente plăţii.

**10.4.** Nerespectarea obligaţiilor asumate prin prezentul contract de către una dintre părţi, în mod culpabil , dă dreptul părţii lezate de a considera contractul reziliat de drept şi de a pretinde plata de daune-interese.

**10.5.** Achizitorul îşi rezervă dreptul de a renunţa oricând la contract, printr-o notificare scrisă, adresată prestatorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

**10.6.** Nerealizarea în totalitate a obiectivului contractului, din vina exclusivă a prestatorului, dă dreptul achizitorului la daune interese ce vor fi calculate la nivelul a **10%** din valoarea contractului fără T.V.A.

**10.7.** Neexecutarea prevederilor contractuale în mod culpabil, dă dreptul achizitorului, în condițiile art.1553 alin (2) Codul Civil, să rezilieze de drept contractul, fără altă formalitate și fără intervenția instanțelor de judecată.

***Clauze specifice***

1. **Garanţia de bună execuţie a contractului**

**11.1**-Prestatorul are obligaţia de a constitui garanţia de bună execuţie a contractului în termen de 5 zile lucrătoare de la data semnării contractului, sub sancțiunea rezilierii acestuia.

**11.2.**-Prestatorul se obligă să constituie garanţia de bună execuţie a contractului, în cuantum de 5% din valoarea contractului, fără TVA.

**11.3**.- Garanția de bună execuție se constituie, în conformitate cu prevederile art. 40 din H.G. nr. 395/2016 și devine anexă la contract.

**11.4.**-Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă Prestatorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, Achizitorul are obligaţia de a notifica acest lucru Prestatorului, precizând totodată obligaţiile care nu au fost respectate.

**11.5**.-Achizitorul va restitui garanţia de bună execuţie in conformitate cu prevederile art. 42 alin 3 lit. c) din H.G. 395/2016 pentru aprobarea Normelor metodologice de aplicare a prevederilor referitoare la atribuirea contractului de achizitie publica/acordului-cadru din Legea nr. 98/2016 privind achizitiile publicei.

**11.6.-**Garanţia de bună execuţie trebuie să fie irevocabilă.

**12. Începere, întârzieri prestări servicii**

**12.1.** Prestatorul are obligaţia de a începe prestarea serviciilor la data semnării de ambele părți prezentului contract.

**12.2.** În cazul în care prestatorul realizează întârzieri, care nu se datorează din vina sa exclusivă, părţile vor stabili de comun acord prelungirea perioadei de prestare a serviciului, prin încheierea unui act adiţional.

**13. Amendamente**

**13.1.** Părţile contractante au dreptul, pe durata îndeplinirii contractului, de a conveni asupra modificării clauzelor contractului, prin act adiţional, în situația apariției unor circumstanțe imprevizibile ce nu au putut fi prevăzute la semnarea contractului.

**14. Cesiunea**

**14.1.** Prestatorului îi este interzisă cesiunea prezentului contract.

**15. Dreptul de proprietate intelectuală**

**15.1.** Orice rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în prestarea Contractului de Servicii vor fi proprietatea Achizitorului, care le va putea utiliza aşa cum va considera de cuviinţă, fără limitare geografică ori de altă natură, cu excepţia situaţiilor în care există deja asemenea drepturi de proprietate intelectuală ori industrială.

**16. Forţa majoră**

**16.1.** Forţa majoră se constată de către o autoritate competentă.

**16.2.** Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**16.3.** Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**16.4.** Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**16.5.** Dacă forţa majoră acţionează sau se estimează că va acţiona o perioadă mai mare de 15 de zile, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretindă celeilalte daune-interese.

**17. Soluţionarea litigiilor**

**17.1.** Achizitorul şi prestatorul vor depune toate eforturile pentru a rezolva pe cale amiabilă, prin negociere, orice neînţelegere sau dispută care se poate ivi între ei în cadrul sau în legătură cu îndeplinirea contractului.

**17.2.** Dacă, după 5 de zile de la începerea acestor negocieri, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente de la domiciliul achizitorului , potrivit dreptului comun.

**18. Clauza de confidenţialitate**

**18.1.** Prestatorul se obligă să păstreze pe toată durata de executare a prezentului contract, precum şi pe o perioadă de 1 an de la încetarea acestuia, confidenţialitatea asupra datelor, informaţiilor şi documentelor referitoare la activitatea achizitorului care îi vor fi transmise în vederea realizării obiectului prezentului contract, cu excepţia celor care prin natura lor sunt publice sau destinate publicului.

**18.2.** Obligaţia de păstrare a confidenţialităţii menţionată la pct.17.1. încetează dacă intervine una dintre următoarele situaţii:

a) acordul părţilor;

b) datele, informaţiile, documentele menţionate anterior sunt accesibile publicului sau devin accesibile publicului pe altă cale decât prin încălcarea prezentului contract;

c) dezvăluirea datelor, informaţiilor şi/sau accesul la documentele menţionate anterior sunt cerute printr-un act oficial al unei autorităţi administrative sau judecătoreşti, act emis în îndeplinirea obligaţiilor legale ale respectivei autorităţi şi cu respectarea tuturor cerinţelor legale.

**19. Rezilierea contractului**

**19.1.** Achizitorul îşi rezervă dreptul de a rezilia contractul, în mod unilateral, în situaţia în care interesul Direcției Generale de Asistență Socială și Protecția Copilului Ialomița, impune acest lucru sau în alte situaţii similare prin notificarea prestatorului, în termen de 5 zile înaintea rezilierii.

**19.2.** Încetarea contractului se poate realiza şi prin acordul de voinţă al părţilor.

**20. Comunicări**

**20.1.** Orice comunicare dintre părţi, referitoare la îndeplinirea prezentului contract, trebuie să fie transmisă în scris.

**20.2.** Orice document scris indiferent de forma de comunicare trebuie înregistrat atât în momentul transmiterii, cât şi în momentul primirii.

**20.3.** Comunicările între părţi se pot face şi prin fax sau e-mail, cu condiţia confirmării în scris a primirii comunicării.

**21. Limba care guverneaza contractul**

21.1. Limba care guverneaza contractul este limba romana.

**22. Legea aplicabilă contractului**

**22.1.** Contractul va fi interpretat conform legilor din România.

Părţile au înţeles să încheie astăzi, ..............., prezentul contract în două exemplare originale, câte unul pentru fiecare parte.

|  |  |
| --- | --- |
| **ACHIZITOR: PRESTATOR :**    D.G.A.S.P.C. IALOMIŢA ..........................................  DIRECTOR GENERAL, |  |
|  |  |